রাজ্যের সবচেয়ে নজরকাড়া আসনে কাল নির্বাচন। আসনের নাম ভবানীপুর। তৃণমূল প্রার্থী মুখ্যমন্ত্রী মমতা বন্দ্যোপাধ্যায়। চ্যালেঞ্জার দীপা দাশমুন্সি। শহরের বাকি তিন আসনেও কড়া টক্কর।
 ওয়েব ডেস্ক: রাজ্যের সবচেয়ে নজরকাড়া আসনে কাল নির্বাচন। আসনের নাম ভবানীপুর। তৃণমূল প্রার্থী মুখ্যমন্ত্রী মমতা বন্দ্যোপাধ্যায়। চ্যালেঞ্জার দীপা দাশমুন্সি। শহরের বাকি তিন আসনেও কড়া টক্কর। ২০১৬-র বিধানসভা ভোটে সবচেয়ে আলোচিত কেন্দ্র। সবচেয়ে আলোড়িত কেন্দ্র। ভবানীপুর। ভবানীপুরে তৃণমূল প্রার্থী খোদ মমতা বন্দ্যোপাধ্যায়, কংগ্রেসের বাজি প্রাক্তন কেন্দ্রীয় মন্ত্রী দীপা দাশমুন্সি। বিজেপি লড়াচ্ছে বসুবাড়ির চন্দ্রকুমারকে। ২০১১-য় ভবানীপুরে সহজেই জেতেন তৃণমূলের সুব্রত বক্সি। উপনির্বাচনে এই কেন্দ্রেই জয়ের ব্যবধান আরও বাড়ান মমতা বন্দ্যোপাধ্যায়। কিন্তু, লোকসভায় ছন্দপতন। মুখ্যমন্ত্রীর কেন্দ্রেই তৃণমূলকে পিছনে ফেলে দেয় বিজেপি। যদিও, পুরভোটে ফের এই আসনে সংখ্যাগরিষ্ঠতায় ফেরে তৃণমূল। শহরের বাকি তিন কেন্দ্রেও কড়া টক্কর। কলকাতা বন্দরে কঠিন পরীক্ষার মুখে পুরমন্ত্রী ফিরহাদ হাকিম। চ্যালেঞ্জার কংগ্রেসের রাকেশ সিং। রাসবিহারীর রণাঙ্গনে তৃণমূলের প্রবীণ সৈনিক শোভনদেব চট্টোপাধ্যায়। বিপক্ষে কংগ্রেসের আশুতোষ চট্টোপাধ্যায়। বালিগঞ্জে পঞ্চায়েত মন্ত্রী সুব্রত মুখোপাধ্যায়ের বিরুদ্ধে কংগ্রেসের কৃষ্ণা দেবনাথ।